
Godkjenning av innkalling og saksliste
Godkjenning av protokoll
Saker til behandling
[bookmark: CaseRef208935]7/25 Økonomirapport pr 26.5.25 Berg

	Behandlet av
	Møtedato
	Saknr

	1 Berg menighetsråd
	05.06.2025
	7/25






Saksorientering
Regnskapet pr 26.5.25 viser totalt sett et mindreforbruk på 13352 kr. 
Ofringer til egen menighet og til annen virksomhet er langt lavere enn budsjettert. Det er ikke brukt noe på trosopplæring så langt i år. Utgifter til konfirmanter er lavere enn budsjett. 

Forslag til vedtak

Økonomirapport pr 26.5.25 tas til orientering.

Møtebehandling

Vedtak 
Økonomirapport pr 26.5.25 tas til orientering.





[bookmark: CaseRef208770]8/25 Kirkebyggstrukturen i Berg (ny vurdering)

	Behandlet av
	Møtedato
	Saknr

	1 Berg menighetsråd
	05.06.2025
	8/25






Saksorientering
Etter menighetsrådsmøtet i Berg i februar, ble det sendt søknad/henvendelse til Senja kommune om å få bekreftelse fra kommunen på finansieringsansvar for Mefjordvær kjerke og Finnsæter kapell. Menighetsrådene har ikke fått svar på søknadene, men i et økonomimøte mellom administrasjonen/ordfører i Senja kommune og AU i fellesrådet 8.mai 2025, ga kommunen klar beskjed om at de ikke kan finansiere alle ikke-godkjente kirkebygg. Kommunen ba fellesrådet om å sende over en oversikt over hvilke kirkebygg fellesrådet ville foreslå kunne tas ut av drift, legges ned, selges osv. 
AU for fellesrådet svarte kommunen slik: Det er menighetsrådene som avklarer hvilke bygg de vil beholde og menighetsrådene har søkt Senja kommune om å finansiere alle kirkebygg, utenom Flakstad kirke.
Senja kommune ba da om en avklaring av hvordan byggene brukes, hvilke bygg som må/ bør prioriteres av de byggene som er søkt finansiering for.
Prosten foreslo i møtet med kommunen at prestene/ menighetsrådene kan si noe om hvilke bygg de bruker til ulike formål, altså hvilke kirkebygg de oppfatter at de MÅ ha av de ikke-godkjente kirkebyggene, slik at fellesrådet i sitt møte 12.juni kan ta saken til behandling og fatte vedtak som sendes til Senja kommune. 

Forslag til vedtak

Berg menighet har to ikke-godkjente kirkebygg: Mefjordvær kjerke (listeført) og Finnsæter kapell. Om man må prioritere mellom disse to byggene, er Mefjordvær kjerke viktigst. Berg menighetsråd ber fellesrådet/kommunen om å fortsatt finansiere drift av disse to kirkebyggene, men det er særdeles viktig at Mefjordvær kjerke blir prioritert videre.

Møtebehandling

Vedtak 
Berg menighet har to ikke-godkjente kirkebygg: Mefjordvær kjerke (listeført) og Finnsæter kapell. Om man må prioritere mellom disse to byggene, er Mefjordvær kjerke viktigst. Berg menighetsråd ber fellesrådet/kommunen om å fortsatt finansiere drift av disse to kirkebyggene, men det er særdeles viktig at Mefjordvær kjerke blir prioritert videre. Berg menighetsråd ønsker å gå i dialog med kirkeforeningen på Finnsæter om fremtidig drift.





[bookmark: CaseRef208732]9/25 Årsregnskap Berg 2024

	Behandlet av
	Møtedato
	Saknr

	1 Berg menighetsråd
	05.06.2025
	9/25






Saksorientering
Bakgrunn
Berg menighet har et eget regnskap og et prosjektregnskap i Senja kirkelige fellesråd. I fellesrådet bokføres utgifter til konfirmanter, trosopplæring og til lønning av felles menighetspedagog for Berg, Torsken og Tranøy.

Vurdering
Regnskapet for 2024 i soknet viser et mindreforbruk på 15.846,41 kr. Hovedgrunnen til mindreforbruket er renteinntekter på 23.865,08 kr.
Utgifter til konfirmanter i fellesrådets regnskap er på 7515,42 kr. Dette er dekket inn ved overføring fra Berg menighets regnskap.
Trosopplæringsregnskapet for Berg viser et mindreforbruk på 3.057,30 kr. Beløpet er satt av på fond Trosopplæring i fellesrådets regnskap.

Forslag til vedtak

Regnskap for 2024 godtas. Mindreforbruket på 15.846,41 kr settes av på disposisjonsfondet til Berg sokn.

Møtebehandling

Vedtak 
Regnskap for 2024 godtas. Mindreforbruket på 15.846,41 kr settes av på disposisjonsfondet til Berg sokn.





[bookmark: CaseRef208738]10/25 Gudstjenesteforordningen i Berg (vurdering)

	Behandlet av
	Møtedato
	Saknr

	1 Berg menighetsråd
	05.06.2025
	10/25






Saksorientering
Bakgrunn:
Biskopen i Nord-Hålogaland bispedømme har i brev 26. februar 2025 bedt alle sokn om å gjennomgå gudstjenesteforordningen i hvert sokn. 
Hensikten med dette arbeidet legger i følgende sitat fra biskopens skriv: «Siden dette sist ble gjort for alle sokn i Nord-Hålogaland bispedømme har det skjedd mye med blant annet demografi og de ansattes arbeidsvilkår. Gjeldende forordninger er derfor mange steder ikke tjenlige redskaper for kirkens virksomhet.»
Det er biskopen som til sist forordner det antall gudstjenester som skal feires på hvert prekensted i soknet. Forordnede gudstjenester er lagt til søn- og helligdager, men også gudstjeneste 17. mai, 1. mai, 6. februar og lignende kan bli regnet som forordnede gudstjenester. Det må i tilfelle avgjøres ut av lokale forhold. En slik avgjørelsen må tas før endelig tall fastsettes. 
I Berg sokn er det i dag 36 forordnede gudstjenester pr. år – 16 i Berg kirke. 16 i Mefjordvær kjerke og 4 i Finnsæter kapell. I tillegg legges det om lag 4 gudstjenester (m/nattverd) til Skaland sykehjem.

Vurdering
Ut fra gudstjenestedeltagelsen generelt synes antallet gudstjenester på søn- og helligdager å være noe for høyt. Det er dessverre også en trend at deltagerantallet synes noe synkende år for år. Likevel er det et behov for et visst «utvalg» av gudstjenester som er valgbare for dåp. Dåpstallene ligger på om lag 3 – 5 pr. år. Men dåpsgudstjenestene er likevel nokså godt besøkt. 
Når det gjelder konfirmasjon har det etter hvert blitt nokså vanlig rundt om å legge konfirmasjonsgudstjenesten til lørdag. I hovedsak her dette å gjøre med at selskapene for den enkelte konfirmant lettere lar seg avvikle når det legges til lørdag. Soknepresten ser det som naturlig at konfirmasjonsgudstjenesten flyttes fra søndag til gjeldende lørdag og at den inngår i antallet forordnede gudstjenester. Videre synes det rimelig at gudstjeneste på 17. mai også inngår som forordnet gudstjenester, selv om 17. mai faller utenom søndag.
Berg kirke er soknets hovedkirke.  Likevel er den gudstjenestesøkende menighet ikke stor på dette stedet. Det er vanlig at den suppleres ved at det kommer mennesker fra Senjahopen og Mefjordvær og deltar på gudstjenestene. Antallet er totalt såpass lite at det blir marginalt dersom noen er bortreist eller av andre årsaker ikke deltar i gudstjenestefeiringen. Tilreisende og konfirmanter med familie deltar også tidvis og bidrar til økt deltagerantall.
Mefjordvær kjerke har i dag samme antall gudstjenester som soknets hovedkirke. Den faste gudstjenestesøkende menighet synes litt større i dette området, men også her er blir det marginalt om noen er bortreist eller av andre årsaker ikke deltar på gudstjenestefeiringen. Også ved Mefjordvær kjerke bidrar tilreisende og konfirmanter m/familien til tidvis økning av deltager antallet.
Det tilfeller hvor det er dåp i soknet, så er det i all hovedsak knyttet til Berg kirke og Mefjordvær kjerke.
En opplever at gudstjenester i Finnsæter kapell samler forholdsvis flere deltagere enn i de øvrige kirker. Her er et antall beboere og «utflyttere» som nokså trofast deltar i de gudstjenester som arrangeres.  Det er også i tilknytning til kapellet en kapellforening som er nokså aktiv og bidrar mye i forhold til vedlikehold og utvikling av kapellbygningen. Kapellforeninga stiller også opp med kirkekaffe på gudstjenesten. I tillegg er det en del turister og hyttefolk som benytter seg av gudstjenestene ved Finnsæter kapell.
Når det gjelder kirkekaffe, så ordnes det alltid i både Berg kirke og Mefjordvær kjerke.
Et annet fokus har vært Senja fellesråd sin anstrengte økonomi til drift av kapell og kirker. Ved avvikling av færre gudstjenester vil en kunne begrense kostnadene til fyring og til brøyting i noen grad. 
På bakgrunn av deltagerantall (i hovedsak) ser soknepresten det det som naturlig at antallet forordnede gudstjenester tas ned noe.
Det forutsettes at en ikke med nedtrekk av antall gudstjenester ikke automatisk fører til nedtrekk i de menneskelige ressursene knyttet til gudstjenestefeiringen. En håper imidlertid at noe færre gudstjenester vil kunne øke interessen for gudstjenestefeiring, og at det får mulighet til å planlegge gudstjenestene slik at de i større grad kan bli attraktive for beboerne i de ulike områdene. På denne måten kan den gudstjenestefeirende menighet blir større.

Forslag til vedtak

Berg sokn skal ha 32 gudstjenster på søn- og helligdager i året. Innenfor dette antall regnes gudstjeneste på 17. mai og konfirmasjon, selv om disse ikke faller på søn- eller helligdag.
Gudstjenestene fordeles slik:
Berg kirke 14 gudstjenester
Mefjordvær kjerke 15 gudstjenester
Finnsæter kapell 3 gudstjenester 

Møtebehandling
Det er uheldig at det blir en reduksjon i tilbudet med gudstjenester.
Vedtak 
Berg sokn skal ha 32 gudstjenester på søn- og helligdager i året. Innenfor dette antall regnes gudstjeneste på 17. mai og konfirmasjon, selv om disse ikke faller på søn- eller helligdag.
Gudstjenestene fordeles slik:
Berg kirke 14 gudstjenester
Mefjordvær kjerke 15 gudstjenester
Finnsæter kapell 3 gudstjenester 

Saksorientering
Årsmeldingen skal belyse status og drift for året. Den skal være en del av dokumentasjonen til årsregnskapet.
Årsmeldingen for 2024 er utarbeidet av menighetsforvalter og sokneprest. Den gir et kort og oversiktlig bilde av aktiviteten i Berg menighet i 2024.

Forslag til vedtak

Årsmelding 2024 vedtas.

Møtebehandling

Vedtak 
Årsmelding 2024 vedtas.

Saksorientering
Konfirmantavgiften ble sist vurdert i juni 2021. I dag er den på 1350 kr, mens den i Lenvik er på 1400 og i Torsken på 1000 kr. 
Det er pålagt menighetene å tilby konfirmantundervisning, men omfanget og innhold varierer fra menighet til menighet. Til og med innen egen menighet kan tilbudet være forskjellig. 
Utgiftene pr konfirmant er høyere enn egenandelen som hver konfirmant betaler.

Forslag til vedtak

Konfirmantavgiften settes til 1400 kr fra høst 2025.

Møtebehandling

Vedtak 
Konfirmantavgiften forandres ikke. Den vil fortsatt være 1350 kr.





[bookmark: CaseRef208783]13/25 Valg av biskop (Berg)

	Møtedato
	Saknr

Saksorientering
Stillingen som biskop i Nord-Hålogaland blir ledig etter at biskop Olav Øygard går av 1. oktober 2025. Øygard har vært biskop i Nord- Hålogaland i nesten 11 år.
Nå er det seks bispekandidater det skal stemmes over:
Bergslid, Kjartan: F. 24/06/1966. Prost, Østre Borgesyssel prosti, Borg bispedømme
Lægdene, Stig: F. 15/6/1961. Domprost, Tromsø Domprosti, Nord-Hålogaland bispedømme
Norbye, Gaute: F. 16/01/1968. Garnisonsprest, Forsvaret - Forsvarets tros- og livssynskorps (FTLK) 
Sandmæl, Kristine: F. 04/02/1970. Prost, Lofoten prosti, Sør-Hålogaland bispedømme
Sirris, Stephen: F. 08/06/1977.   Prodekan, NMBU/Professor i diakonivitenskap, MF 
Skoglund, Anne Bergliot: F. 05/02/1963. Stiftsdirektør, Nord-Hålogaland bispedømme  
Prosessen fram mot tilsetting av ny biskop innebærer en rådgivende avstemning som avgjør hvilke tre av de seks nominerte kandidatene som blir med videre i prosessen. 
Fristen for alle med stemmerett til å avgi rådgivende stemme er 12. juni. Ny biskop i Nord-Hålogaland bispedømme tilsettes under kirkerådets møte 18. September 2025.

Forslag til vedtak

Ingen forlag.

Møtebehandling

Vedtak 
Berg menighetsråd stemmer på følgende tre kandidater i prioritert rekkefølge:
Stig Lægdene
Anne Bergliot Skoglund
Kristine Sandmæl
Menighetsforvalter ordner med den praktiske stemmeavgivningen.

